На основу члана 271.Статута Средње школе „ Свети Ахилије“ Ариље , Школски одбор СШ „ Свети Ахилије“ Ариље на седници одржаној дана 15.12. 2015. године, доноси

**ПРАВИЛНИК О УПОТРЕБИ АУТОМОБИЛА У ПРИВАТНОМ ВЛАСНИШТВУ ЗА СЛУЖБЕНЕ СВРХЕ**

**Опште одредбе**

Члан 1.

Запослени у Средњој школи „ Свети Ахилије“ Ариље могу користити приватни аутомобил у службене сврхе за потребе стручних усавршавања, такмичења и других службених путовања.

Члан 2.

Запослени ће користити путнички аутомобил на основу путног налога који издаје директор Школе.

Директор школе ће користити путнички аутомобил на основу путног налога који издаје председник Школског одбора Средње школе „ Свети Ахилије“ Ариље.

Члан 3.

Накнада за употребу путничког аутомобила који припада запосленом износи 10% од званичне цене литра горива по пређеном километру, с тим да укупан износ накнаде не може прећи неопорезив износ према законским прописима.

Члан 4.

Трошкови накнаде терете буџет Средње школе „ Свети Ахилије“ Ариље.

Члан 5.

Овај Правилник објавити на инернет страници Школе.

Члан 6.

Правилник о употреби аутомобила у приватном власништву у службене сврхе ступа на снагу осмог дана од дана објављивања.

**Председник Школсог одбора**

Братислав Ђорђевић